
PËR DISA SHTESA DHE NDRYSHIME NË VENDIMIN NR. 308, DATË 5.5.2010, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I RRUGËS PARALELE TIRANË–VORË (KRAHU I MAJTË)”, TË NDRYSHUAR

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave

VENDOSI:

Në vendimin nr. 308, datë 5.5.2010, të Këshillit të Ministrave, të ndryshuar, bëhen këto shtesa dhe ndryshime: 
1. Lidhja 2 zëvendësohet me lidhjen me të njëjtin numër bashkëlidhur këtij vendimi. 
2. Pika 5, e vendimit, ndryshon, me këtë përmbajtje:
“5. Vlera e përgjithshme e shpronësimit, prej 33 023 017 (tridhjetë e tre milionë e njëzet e tre mijë e shtatëmbëdhjetë) lekësh, të përballohet, si më poshtë vijon: 
- 32 436 137 (tridhjetë e dy milionë e katërqind e tridhjetë e gjashtë mijë e njëqind e tridhjetë e shtatë) lekë nga llogaria e veçantë, e Ministrisë së Financave, në Bankën e Shqipërisë, “Fondi i shpronësimeve”;
- 586 880 (pesëqind e tetëdhjetë e gjashtë mijë e tetëqind e tetëdhjetë) lekë të përballohen nga buxheti i vitit 2015, miratuar për Ministrinë e Transportit dhe Infrastrukturës, zëri “Shpronësime”, planifikuar për Autoritetin Rrugor Shqiptar. 
3. Në pikën 4 shtohet paragrafi, me këtë përmbajtje:
“Shpenzimet procedurale, në vlerën 70 000 (shtatëdhjetë mijë) lekë, të përballohen nga Autoriteti Rrugor Shqiptar.”.
Ky vendim hyn në fuqi menjëherë dhe botohet në Fletoren zyrtare. 

